Pilar Sampedro presenta el seu nou  foto-llibre i exhibix una exposició fotogràfica
07 de juny 2023

La sala d'exposicions Centre Cívic Antic Sanatori és l'espai triat perquè la fotògrafa Pilar Sampedro presente un foto-llibre i una exposició conjuminats davall el títol _Huellas_ el divendres 9 de juny a les 19 hores. En este acte cultural, impulsat per l'àrea d'Arxiu i Biblioteques, la fotògrafa estarà acompanyada per tres exponents de l'art valencià com són: l'escultor i pintor Jaime Giménez d'Haro, el poeta i escriptor Antoni Gómez i el pintor Antonio Camaró.

La polifacètica artista Encarna Arnal descriu el foto-llibre _Huellas_ com un projecte ple d'energia i d'amor per la vida, així com de la fotografia i les persones que d'alguna manera s'han creuat amb ella. Encarna Arnal continua detallant l'obra de Pilar Sampedro amb les següents paraules: **«Esta gratitud feta imatge cap a les llavors que li han obert camí en el seu transcórrer, la va desgranant Pilar a través de la seua passió per la fotografia amb professionalitat i afecte, donant visibilitat a eixes persones i entorns tan significatius per a ella, amb els seus meditats enquadraments, llums, escenaris, ús de color o mesclant amb el monocrom, trobem picades d'ullet que les emmarquen en el seu camp d'acció, honrant-les d'esta manera».**

  
Respecte a l'exposició, està composta per més de mig centenar d'instantànies que han marcat l'existència de l'autora deixant-li una profunda empremta. L'exposició, que podrà visitar-se fins al 14 de juliol al Centre Cívic Antic Sanatori del Port de Sagunt, combina imatges en color amb fotografies en blanc i negre que, segons Encarna Arnal: **«Són el reflex de la passió i l'amor per la vida de l'autora».**

**![](/media/d55meoxa/cartel-huellas-de-pilar-sampedro_c.jpg?width=481&height=680)**

*   [](http://www.facebook.com/sharer.php?u=https://aytosagunto.es/va/actualitat/pilar-sampedro-presenta-el-seu-nou-foto-llibre-i-exhibix-una-exposicio-fotografica/ "Facebook")
*   [](http://twitter.com/share?url=https://aytosagunto.es/va/actualitat/pilar-sampedro-presenta-el-seu-nou-foto-llibre-i-exhibix-una-exposicio-fotografica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/pilar-sampedro-presenta-el-seu-nou-foto-llibre-i-exhibix-una-exposicio-fotografica/ "Linked In")
*   [](mailto:?body=https://aytosagunto.es/va/actualitat/pilar-sampedro-presenta-el-seu-nou-foto-llibre-i-exhibix-una-exposicio-fotografica/)